SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Miloš Ondrášik, Mgr.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Maďarsko/Budapešť	
Názov a adresa 
prijímajúcej organizácie:	European Youth Centre; Zivatar u. 1-3, H-1024 Budapest	
Účel cesty:	Príprava akreditovaného tréningu pre nových multiplikátorov siete Eurodesk	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
29.06.2014	Príchod, ubytovanie	
30.6.2014	09:00-10:00 Úvod, očakávania, prezentácia programu, pripomienky k programu.

10:00-13:00 Prezentácia výstupov z prieskumu potrieb multiplikátorov a analýza skúseností s tréningovými materiálmi iných krajín. Definícia potrieb akreditovaného tréningu.

11:30-13:00 Štruktúra a definícia cieľov budúceho tréningového programu - brainstorming

13:00-14:00 Obed

14:00-16:00 Štruktúra budúceho tréningového program -  závery. Definovanie štruktúry a finalizácia hlavného cieľu.

16:00-18:30
Detailnejšie formulovanie tréningovej štruktúry: Špecifické ciele a definícia kompetencií mulitplikátorov a oblastí, ktorých sa tréning dotkne: spoločné porozumenie

19:00 Večera
	
1.07.2014	09:00-13:00
Detailnejšie formulovanie tréningovej štruktúry vol. 2: ne-formálne vzdelávanie – metodológia, rôzne úrovne tréningu
 
12:00-13:00 
Sumarizácia a prezentácia výstupov

13:00 Ukončenie pracovnej časti tréningu, odchod

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
30.6.2014	Pracovnú skupinu na stretnutí tvorili dve zástupkyne Eurodesku v Nemecku (jedna z najväčších a najlepšie pripravených partnerských organizácií Eurodesku - IJAB), dvaja zástupcovia Maďarska (predstavujúci stredne veľkú sieť multiplikátorov), jeden zástupca Slovenska (predstaviteľ menšej národnej pobočky s menším počtom multiplikátorov), zástupca medzinárodnej kancelárie EBL a Magdalena Jakubowska – freelance trénerka a facilitátorka.

V úvode stretnutia predstavil riaditeľ riadiacej kancelárie Eurodesku (EBL) Fabrice Gonet víziu tréningového programu, ktorý nebol nikdy v histórii Eurodesku univerzálny pre všetky krajiny a preto mohla sieť Eurodesk len veľmi neurčito garantovať kvalitu svojich multiplikátorov. Každá krajina trénovala na základe vlastnej metodiky. Vízou nového tréningového programu je, aby sa stal univerzálnym nástrojom pre národné pobočky pri príprave svojich nových multiplikátorov pre prácu s informáciami pre mladých ľudí.

V ďalšej fáze sme analyzovali výstupy prieskumu multiplikátorov, ktorý označili ako najzaujímavejšie témy, v ktorých by sa chceli vzdelávať, boli informácie o mobilitných programoch, možnostiach financovania, vystupovanie na verejnosti a zaujatie publika a rôzne prezentačné techniky. Výsledky dotazníka sú dostupné na nasledovnom linku:  https://www.surveymonkey.net/results/SM-8SQPXGY8/

Dlhší čas sme strávili definovaním cieľa a kompetencií, ktoré by mali mať multiplikátori po absolvovaní tréningu. Návrh hlavného cieľa: (Aby sa dosiahli jednotné kvalitatívne štandardy, Eurodesk vyvinul Tréningový program Eurodesku) Cieľom tréningového programu Eurodesku je poskytnúť multiplikátorom Eurodesku základnú vedomosť, schopnosti a hodnoty dôležité pre infomovanie, vedenie a podporu mladých ľudí k participácii na možnostiach medzinárodných mobilít.

Multiplikátor Eurodesku by mal byť dobrý: informátor, komunikátor, poradca, výskumník (hľadať aktuálne zdroje informácií), motivátor, sieťovač, učiaci sa.

Viac výstupov a detailné rozpísanie jednotlivých kompetencií: X:\Public\MLADEZ_V_AKCII\OMIM\Eurodesk\_MEDZINARODNE AKTIVITY\2014_07_1_Eurodesk training preparation meeting\Foto
	
1.7.2014	Druhý deň sme sa venovali brainstormingu zameranému na metodológiu a aktivity, ktoré sú naviazané na ciele tréningu. 

Po práci v menších skupinách skupina definovala aktivity pre základný level tréningu pre multiplikátorov. Zhodli sme sa, že tréningy by mohli mať 3 úrovne, pričom úroveň 1 by bola zameraná pre úplných nováčikov, úroveň II. Pre pokročilých a úroveň III pre skúsené pobočky, na ktorej by dostalo viac času zdieľanie skúseností a prezentácia expertov z rôznych oblastí poskytovania informácií. Po prezentácií výstupov bol zostavený plán práce na doma a ďalší postup v oblasti pripomienkovania a dopracovania navrhnutej tréningovej scény.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Počas stretnutia boli definované potreby, stanovené ciele a základný kompetenčný profil multiplikátorov Eurodesku. Ciele vyšších úrovní a metodika bude dopracovaná online a skompletizovaná na druhom stretnutí pracovnej skupiny začiatkom októbra v Budapešti. 	

6.	Prehľad prinesenej dokumentácie a miesto jej uloženia 
Prinesená dokumentácia je uložená u projektového manažéra Eurodesku. X:\Public\MLADEZ_V_AKCII\OMIM\Eurodesk\_MEDZINARODNE AKTIVITY\2014_07_1_Eurodesk training preparation meeting\	

7.	Osobitne vyhodnotený očakávaný prínos ZPC 
Pracovná cesta bola dôležitá najmä pre aktuálne informácie o súčasnom stave a ďalšom postupe práce na Európskom portáli pre mládež a využití nových postupov v rámci propagácie portálu medzi mladými ľuďmi. 	

8.	Spôsob zverejnenia výsledkov ZPC, prenos získaných informácií
(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude verejne dostupná v priečinku Eurodesku, bude zaslaná na príslušné oddelenie MŠVVaŠ SR a zverejnená na internete. Výstupy zo stretnutia budú posunuté ďalej multiplikátorom Eurodesku na Slovensku.	

Súhlasím so zverejnením tejto správy na internete

Dátum:	7.7.2014	
Správu vypracoval
(meno a priezvisko, podpis):	Miloš Ondrášik	
Správu schválil
(meno a priezvisko, podpis):